Hagsmunaaðilar samþykkja veg fyrir norðan Borg Allir hagsmunaaðilar hafa samþykkt að vegur 54 , Snæfellsnesvegur , komi til með að liggja fyrir norðan Borg á Mýrum . Málið er komið á rekspöl og farið inn í aðalskipulagsvinnu hjá sveitarfélaginu Borgarbyggð . Eins fram hefur komið í fréttum Skessuhorns hafa þeir aðilar sem málið helst varðar ekki verið alveg sammála um hvar vegurinn eigi að liggja . Bæði hafa forsvarsmenn Loftorku lýst efasemdum sínum yfir þessu svo og Prestssetrasjóður . Að sögn Páls S. Brynjnarssonar sveitarstjóra í Borgarbyggð hafa aðilar nú sæst á þessa leið þó að Prestssetrasjóður vilji fá staðfestingu á því að landið sem nýtt verði undir veg henti til þess . „ Við höfum fengið staðfest frá forsvarsmönnum Vegagerðarinnar að peningar til framkvæmdanna eru til árin 2009 - 2010 . Endanleg ákvörðun liggur hjá sveitarfélaginu þar sem veglínan þarf að fara inn í skipulag þar . Sú vinna er að fara í gang og þetta er eitt af þeim verkum sem við höfum mikinn hug á að klára sem fyrst , “ sagði Páll .